Specialiųjų pirkimo sąlygų 2 priedas
REPREZENTACINĖS PREKĖS
TECHNINĖ SPECIFIKACIJA

KAKLAJUOSTĖS SU UŽRAŠU „RINKIMAI 2027“ IR DĖKLIUKO IDENTIFIKACINEI KORTELEI

1. Pirkimo objektas
Kaklajuostės su užrašu „RINKIMAI 2027“, Lietuvos Respublikos vėliavos spalvų dizainu bei kaklajuostei skirtas skaidrus dėkliukas identifikacinei kortelei. Prekės turi būti pagamintos kokybiškai, tinkamos intensyviam naudojimui rinkimų organizavimo metu, o spauda – aiški, ryški ir atspari įprastam dėvėjimui.
2. Kaklajuostė
Pagrindiniai reikalavimai:
· Kaklajuostės ilgis: apie 80–100 cm.
· Plotis: apie 20 mm.
· Medžiaga: poliesteris arba lygiavertė patvari tekstilinė medžiaga.
· Spalva: Lietuvos vėliavos spalvos – geltona, žalia ir raudona.
· Spalvų išdėstymas – tolygus, vizualiai aiškus ir vientisas visoje kaklajuostėje.
· Kaklajuostė turi būti tinkama dėvėti ant kaklo.
· Konstrukcija turi užtikrinti, kad kaklajuostė naudojimo metu nesitrintų, neirtų ir neprarastų formos.
· Turi būti galima lengvai pritvirtinti prie dėkliuko.
2.1.Užrašas
Ant kaklajuostės turi būti pateiktas užrašas: „RINKIMAI 2027“. Reikalavimai užrašui:
· tekstas turi būti aiškiai įskaitomas;
· šriftas – aiškus, be dekoratyvinių elementų, tinkamas skaityti iš nedidelio atstumo;
· užrašas turi būti išdėstytas taip, kad būtų matomas dėvint kaklajuostę, kartotis  per visą kaklajuostės ilgį;
· spaudos spalva turi užtikrinti pakankamą kontrastą su kaklajuostės fonu;
· spauda turi būti atspari nusitrynimui ir įprastai drėgmei.
3. Dėkliukas identifikacinei kortelei
Kartu su kiekviena kaklajuoste turi būti komplektuojamas skaidrus dėkliukas identifikacinei kortelei. Reikalavimai dėkliukui:
· Medžiaga: skaidrus PVC, PET arba lygiavertė medžiaga.
· Dėkliukas turi būti permatomas, kad kortelėje pateikta informacija būtų aiškiai matoma.
· Orientacinis formatas: tinkamas maždaug 10 ×7 cm kortelei.
· Dėkliukas turi turėti angą arba kitą tvirtinimo elementą, skirtą saugiai pritvirtinti prie kaklajuostės.
· Kortelė turi būti lengvai įdedama ir išimama, tačiau naudojimo metu neturi savaime iškristi.
· Dėkliuko kraštai neturi būti aštrūs ar kelti sužeidimo rizikos.
· Dėkliukas turi būti tinkamas daugkartiniam naudojimui.
4. Komplektacija
Vieną komplektą sudaro:
1. 1 vnt. kaklajuostė su užrašu „RINKIMAI 2027“;
2. 1 vnt. skaidrus dėkliukas identifikacinei kortelei.
5. Maketo derinimas
Prieš pradedant serijinę gamybą tiekėjas turi pateikti perkančiajai organizacijai kaklajuostės ir dėkliuko vizualinį maketą / gamybinį pavyzdį suderinti. Serijinė gamyba gali būti pradedama tik gavus perkančiosios organizacijos patvirtinimą.
6. Kokybės reikalavimai
Visos prekės turi būti:
· naujos ir nenaudotos;
· be gamybos defektų;
· be išblukimų, dėmių, įplyšimų ar kitų vizualinių pažeidimų;
· atitikti patvirtintą maketą;
· pagamintos taip, kad būtų tinkamos numatytam naudojimui.
Tiekėjas atsako už tai, kad pristatytų prekių spalvos, matmenys, užrašai ir komplektacija atitiktų perkančiosios organizacijos patvirtintą maketą ir šioje techninėje specifikacijoje nustatytus reikalavimus.
7. Pristatymas
Prekės turi būti supakuotos ir sukomplektuotos 60-iai savivaldybių, vadovaujantis Vyriausiosios rinkimų komisijos (VRK) pateiktu prekių paskirstymu savivaldybėms.
Prekės turi būti pristatytos perkančiosios organizacijos  nurodytu adresu, tinkamai supakuotos ir apsaugotos nuo pažeidimų transportavimo metu. Pristatymo terminas: 2026 m. lapkričio 13 d. Planuojamas kiekis: 16 500 vnt. komplektų.

